b'\n_START_ARTICLE_\nSaksan VIII armeijakunta\n_START_SECTION_\nPerustaminen\n_START_PARAGRAPH_\nWehrkreis III perusti 1. lokakuuta 1934 Breslaussa maavoimien alue-esikunta Breslaun (saks. Heeresdienststelle Breslau), joka nimettiin 1935 VIII armeijakunnan esikunnaksi (saks. Generalkommando VIII. Armeekorps). Aluej\xc3\xa4rjest\xc3\xb6n uudelleen organisoinnin vuoksi nime\xc3\xa4j\xc3\xa4n\xc3\xa4 oli Wehrkreis VIII, jonka operatiivisena esikuntana armeijakunnan esikunta oli.\n_START_SECTION_\nOsallistuminen sotatoimiin\n_START_PARAGRAPH_\nArmeijakunta asetettiin liikekannalle kes\xc3\xa4ll\xc3\xa4 1939 ja se liitettiin Etel\xc3\xa4n armeijaryhm\xc3\xa4n 14. armeijaan, jonka mukana se hy\xc3\xb6kk\xc3\xa4si 1. syyskuuta Puolaan. Puolan operaation p\xc3\xa4\xc3\xa4tytty\xc3\xa4 armeijakunta siirrettiin lokakuussa Eifelin alueelle Ranskan vastaiselle rajalle armeijaryhm\xc3\xa4 B:n 4. armeijaan._NEWLINE_Armeijaryhm\xc3\xa4 B:n mukana se osallistui Ranskan valtaukseen. Taisteluiden p\xc3\xa4\xc3\xa4tytty\xc3\xa4 armeijakunta oli Kanaalin rannikolla ensin osana 7. armeijaa ja my\xc3\xb6hemmin osana 9. armeijaa, jonka mukana se siirrettiin kes\xc3\xa4ll\xc3\xa4 1941 Bialystokiin. Armeijakunta liitettiin armeijan mukana Keskustan armeijaryhm\xc3\xa4\xc3\xa4n, jonka mukana se aloitti 22. kes\xc3\xa4kuuta 1941 hy\xc3\xb6kk\xc3\xa4yksen Neuvostoliittoon operaatio Barbarossassa. Armeijakunta oli armeijaryhm\xc3\xa4 D:n reservin\xc3\xa4 marraskuussa 1941 sijoituspaikkana Ranska, kunnes se liitettiin armeijaryhm\xc3\xa4n 1. armeijaan joulukuussa._NEWLINE_Armeijakunta m\xc3\xa4\xc3\xa4r\xc3\xa4ttiin maaliskuussa 1942 it\xc3\xa4rintamalle Keskustan armeijaryhm\xc3\xa4\xc3\xa4n, jonka 6. armeijaan se liitettiin huhtikuussa Harkovassa. Armeijan mukana se hy\xc3\xb6kk\xc3\xa4si Stalingradiin, jossa se joutui saarroksiin. Armeijakunta antautui muun armeijan mukana tammikuussa 1943._NEWLINE_Armeijakunta muodostettiin uudelleen ja se liitettiin Pohjoisen armeijaryhm\xc3\xa4n 16. armeijaan Staraja Russassa. Armeijakunta vet\xc3\xa4ytyi armeijan mukana aina Sleesiaan, jossa se antautui.'